Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: nyújtja be [Vht. 6. § (2) bekezdése, az államigazgatási eljárás általános szabályairól szóló 1957. évi IV. törvény
Paragraph Index: 1993

(1) A határidős beszedési megbízást a jogosultnak a pénzforgalmi bankszámláját vezető hitelintézethez kell eljuttatnia. A határidős beszedés nyomtatványa a PF.2 nyomtatványszámú határidős beszedési megbízás, amelynek mintája a 6. számú ábrán található meg. A nyomtatványon az erre a célra rendszeresített rovatokban fel kell tüntetni az elismerendő (jogosult) és a terhelendő (fizetésre kötelezett) pénzforgalmi bankszámla tulajdonosának nevét (rövidített formában) és székhelyét, valamint pénzforgalmi jelzőszámát. A „Kifogásolási határidő utolsó napja” rovatának kitöltésénél e rendelkezés 24. §-ának (3) bekezdésében foglaltakat kell figyelembe venni. A határidős beszedési megbízás 1. számú példányát a jogosultnak alá kell írnia. Az aláíró személye eltérhet a hitelintézetnél bejelentett aláíró(k)tól. (Önmagában elfogadható a cégszöveg gépi úton történő feltüntetése aláírás helyett.)

Source: https://magyarkozlony.hu/hivatalos-lapok/081ead607991afd38dd4901a56fa43cd5378d72c/dokumentumok/d0ddd14b85b63f328b5b94f23ccb79c490472c68/letoltes